<classify> NORA DAMIAN-DAR ES SALAAM MAMIA ya watu jana walijitokeza katika mitaa mbalimbali yaJiji la Dar es Salaam kushuhudia gari lililobeba mwili wa aliyekuwa MwenyekitiMtendaji wa Kampuni za IPP, Dk. Reginald Mengi. Gari hilo lilipita kuanzia Uwanja wa Ndege wa Kimataifa wa JuliusNyerere JNIA hadi katika Hospitali ya Jeshi Lugalo. Mwili huo uliwasili saa tisa alasiri kwa ndege ya Emirateskisha saa 10:35 jioni msafara ulianza kutoka uwanja wa ndege kuelekea Hospitaliya Lugalo. Msafara uliokuwa na magari na pikipiki ulipita katikamaeneo ya Tazara, Buguruni, Ilala, Kigogo, Magomeni, Kinondoni, Morocco,Barabara ya Bagamoyo, Sayansi, Mwenge hadi katika Hospitali ya Lugaloulikohifadhiwa mwili huo. Umetuacha na shida zetu baba yetu, tutakukumbuka baba,hayo ni baadhi ya maneno yaliyosikika kutoka kwa waombolezaji mbalimbaliwaliokuwa wakikimbia na gari lililobeba mwili huo. Wengine walionekana wakiwa na mabango yenye ujumbembalimbali kama vile We believe in your slogan, I can, I must, I will. Rest inPeace Dk. Reginald Mengi, Sisi viziwi umetuacha mkombozi wetu. Katika baadhi ya maeneo watu walilazimika kupanda kwenyemaghorofa kushuhudia gari lililobeba mwili wa Dk. Mengi huku wengine wakipandakwenye madaraja ya juu katika maeneo ya Buguruni na Morocco kwenye kituo chamabasi ya mwendokasi. Kuna wakati msafara huo ulisimamishwa kutokana na watukuingia barabarani kutoa heshima zao za mwisho kwa kulishika gari huku wenginewakitaka kulisukuma kwa mikono. Maeneo ambako msafara huo ulisimamishwa ni Buguruni, Ilala,Kigogo, Magomeni, Kinondoni na Sayansi. Baadhi ya waombolezaji wakiwamo wanawake na watu wenyeulemavu walishindwa kujizuia na kuangua vilio huku waombolezaji wenginewaliokuwa pembezoni mwa barabara wakionekana kupiga picha. Mmoja wa waombolezaji aliyekuwa amepakiwa kwenye pikipiki,Asia Jumanne, alisema alimfahamu Dk. Mengi wakati alipowaandalia watu wenyeulemavu hafla ya chakula cha pamoja mwaka juzi. Mimi nina mtoto mwenye ulemavu wa akili na nilimfahamu Dk.Mengi mwaka juzi tulipokwenda Diamond kwenye chakula. Ametusaidia sana watuwenye ulemavu ndiyo maana leo jana nikasema lazima nije nimuage mzee wangu nakesho leo nitakwenda tena kumuaga Karimjee, alisema Asia. Mbali ya waombolezaji waliojitokeza katika mitaa mbalimbaliya Jiji la Dar es Salaam, wafanyakazi wa IPP na wadau wa tasnia ya habari ambaowalijitokeza uwanja wa ndege walionekana kuwa na nyuso za huzuni huku wenginewakishindwa kujizuia na kuangua vilio. Mkuu wa Mkoa wa Dar es Salaam, Paul Makonda, ndiyealiyeongoza msafara huo akifuatiwa na viongozi wengine wakiwamo Mkuu wa Mkoa waNjombe, Christopher ole Sendeka, Mkurugenzi wa Taasisi ya Sekta Binafsi TPSF,Godfrey Simbeye, Mbunge wa Vunjo, James Mbatia na viongozi wengine. Mwili wa Dk. Mengi utaagwa leokatika Viwanja vya Karimjee kisha utapelekwa nyumbani kwake Kinondoni na keshoutasafirishwa kwenda Machame mkoani Kilimanjaro kwa mazishi yatakayofanyikaAlhamisi.  <topic>: kitaifa 